Oldrich Majda

Oldrich Majda (* 5. apríl 1930, Kováčovce – † 15. marec 2006, Bratislava) bol slovenský umelec, maliar, ilustrátor a sochár.

 Život 
Majda sa narodil so srdcovou vadou, lekári očakávali že sa dožije len sedem až desať rokov. Už v desiatich rokoch začal maľovať. V rokoch 1949-1953 študoval na Slovenskej technickej univerzity v Bratislave na fakulte architektúry a na vysokej škole múzických umení v Bratislave scénografiu. Do roku 1968 pracoval v redakciách rôznych novín a časopisov, ako technický a grafický redaktor. Od normalizácie 1968-1990 už nemohol vykonávať svoju prácu a vystavovať svoje diela, začal pracovať ako maliar a staviteľ kulís v dekoračných dielňach v Slovenskom národnom divadle. V roku 1970 si prenajal pozemok na Devíne a postavil si tam refugium kde vytvoril väčšinu svojich sôch. V priebehu ďalších 35 rokov, si vykopal pod svojim útočiskom areál katakomb z dĺžkou vyše 250 m z rôznymi miestnosťami a plastikami na stenách. Po roku 1990 sa venoval hlavne svojmu umeniu, a mal viac ako 40 samostatných výstav v zahraničí a na Slovensku. Jeho umelecká dráha bola veľmi ovplyvnená francúzskym impresionizmom a postimpresionizmom. Presadil sa predovšetkým ako krajinkár, ale aj zátišiami, aktami, portrétmi, a art-potismi, jeho sochy sú menej známe.

Jeho diela sa odhadujú na viac ako 4 000 exemplárov. Mnoho jeho prác bolo venovaných na prospešné účely, ako v Japonsku v Osake, pod vedením pani Matabi. Výťažok šiel do detskej nemocnice v Lehniciach na Slovensku. V roku 2009 mu udelili čestné občianstvo Suchohradu.  krátky rozhovor v roku 2000 

 Ilustrácie
 Atómy života, Juraj Bober, Mladé letá vydavateľstvo, 1961
 Od kryštálky k tranzistoru, Karol Dubecký, Mladé letá vydavateľstvo, 1962, 2. diel 1964
 Minerály, Oľga Belešová, Mladé letá vydavateľstvo, 1978
 Tiene storočia,František Višváder, Obzor vydavateľstvo, 1989, ISBN 978-80-215-0042-6.
 Kniha kráľov, František Višváder, KLEIO vydavateľstvo, 1998, ISBN 978-80-967862-0-6.

 Publikácie o Oldrichovi Majdovi 
 Stopy v Piesku, Peter Pálfy, 1996. Je dokument o katakombách Oldřicha Majdu Film o katakombách
 Oldrich Majda., (Biografia od Františka Višvádera) Michal Vaška vydavateľstvo, 2008, ISBN 978-80-7165-674-6.
 Encyklopédia Suchohradu -Dimburka, obecný úrad Suchohrad, 2011, (kniha Záhoria 2011 ) ISBN 978-80-970873-1-9.

 Výstavy 
 Nemecko: Tübingen 
 Francúzsko: Vesoul 
 Japonsko: Osaka 
 Rakúsko: Viedeň 
 Česko: Praha 
 Slovensko: Bratislava - (Slovenské národné múzeum, Obrazy a plastiky  1999)   Slovenské národné múzeum , 1999 , - (z slovenský rozhlas v budove Slovenského rozhlasu (pyramída), 2009.) Slovenský rozhlas 2009  Rajec, Šahy, Štúrovo, - ( Galeria J.Barta, 1999)   Štúrovo 1999  Banská Bystrica, Nitra, Topoľčany, Dunajská Streda, Dubnica nad Váhom - (Dom kultúry Dubnica nad Váhom, Posol ukrytých kras, 2009)   Dom kultúry Dubnica nad Váhom 2009  Skalica, - (Záhorské Múzeum Skalica, 1996, 1997, Obrazy plastiky, 2008.)  Skalica 2008 - (Galleria u Františkánov, Akty a kone, 2012)   Skalica 2012  Suchohrad - (v kultúrnom dome,2011)   suchohrad

Referencie

Kategória:Narodenia 5. apríla
Kategória:Narodenia v 1930
Kategória:Úmrtia v 2006
Kategória:Slovenskí maliari
Kategória:Slovenskí grafici
Kategória:Slovenskí sochári 
Kategória:Slovenskí ilustrátori
Kategória:Osobnosti z Kováčoviec